ഒരു കോടിയുടെ വില്ലന് തൃശൂര് വില്പനയ്ക്കായി കൊണ്ടുവന്ന ഇരുതലമൂരിയുമായി 4 പേര് ഫോറസ്റ്റ് ഫ്ലയിങ് സ്ക്വാഡിന്റെ പിടിയില്.നോര്ത്ത് പറവൂര് സ്വദേശി സിദ്ദിഖ് 27, കയ്പമംഗലം സ്വദേശി അനില്കുമാര് 47, തിരുവനന്തപുരം വെള്ളറട സ്വദേശി റാംകുമാര് 41, മാള വൈന്തല സ്വദേശി സന്തോഷ് 42 എന്നിവരാണു പിടിയിലായത്. ശക്തന് നഗറിലെ ഹോട്ടല് മുറിയില് തങ്ങിയ സംഘത്തെ ഒരു കോടി രൂപ തരാമെന്നു പറഞ്ഞെത്തിയാണ് ഉദ്യോഗസ്ഥര് കുടുക്കിയത് ഇവരുടെ കാറും കസ്റ്റഡിയിലെടുത്തു. ഇരുതലമൂരിയെയും പ്രതികളെയും പട്ടിക്കാട് ഫോറസ്റ്റ് റേഞ്ചിനു കൈമാറും.ഇരുതലമൂരിയെ വീട്ടില് സൂക്ഷിച്ചാല് സമ്ബത്ത് വന്നുചേരുമെന്ന അന്ധവിശ്വാസത്തിലാണ് വന് വിലയില് ഇവയെ കരിഞ്ചന്തയില് വില്ക്കുന്നതെന്ന് റേഞ്ച് ഫോറസ്റ്റ് ഓഫിസര് ഭാസി ബാഹുലേയന് പറഞ്ഞു. സെക്ഷന് ഫോറസ്റ്റ് ഓഫിസര് എം.എസ്.ഷാജി, ബീറ്റ് ഫോറസ്റ്റ് ഓഫിസര്മാരായ ഷിജു ജേക്കബ്, എന്.യു.പ്രഭാകരന്, കെ.വി.ജിതേഷ് ലാല്, കെ. ഗീരീഷ് കുമാര് തുടങ്ങിയവര് പരിശോധനയില് പങ്കെടുത്തു